आय से अधिक संपत्ति के मामले में हुई कार्रवाई; भाजपा की टिकट पर जीता था चुनाव
Income tax search operation on tmc leader krishna kalyani house: इनकम टैक्स विभाग ने बुधवार को पश्चिम बंगाल में TMC नेता कृष्णा कल्याणी के घरों और दफ्तर पर सर्च अभियान चलाया।
इनकम टैक्स विभाग ने बुधवार को पश्चिम बंगाल में TMC नेता कृष्णा कल्याणी के घरों और दफ्तर पर सर्च अभियान चलाया। आय से अधिक संपत्ति के मामले में एजेंसी ने उनके रायगंज, मालदा और कोलकाता में स्थित घरों पर सर्च अभियान चलाया।
कल्याणी ने 2021 में भाजपा की टिकट पर रायगंज विधानसभा से चुनाव जीता था। हालांकि, चुनाव बाद वे TMC में शामिल हो गए थे, जिसके चलते भाजपा ने उनसे इस्तीफा देने के लिए कहा था। इसके बावजूद कृष्णा कल्याणी ने इस्तीफा नहीं दिया और आधिकारिक तौर पर भाजपा विधायक बने रहे।
इनकम टैक्स विभाग के एक अधिकारी ने बताया कि मालदा जिले में कल्याणी के बिजनेस पार्टनर के घर पर भी तलाशी अभियान चलाया गया है।
भाजपा ने पूछा- कृष्णा कल्याणी TMC में शामिल हुए या नहीं?
इनकम टैक्स की रेड के बाद TMC और BJP के बीच बयानबाजी शुरू हो गई है। पश्चिम बंगाल के वित्त मंत्री चंद्रिमा भट्टाचार्य ने कहा कि ऐसा लगता है कि भाजपा तय करती है कि किसके घर पर रेड करानी है। भाजपा अपने राजनीतिक हितों के लिए सेंट्रल एजेंसियों का दुरुपयोग कर रही है।
इसके जवाब में भाजपा प्रवक्ता सामिक भट्टाचार्य ने कहा कि TMC हमेशा कहती है कि सेंट्रल एजेंसियां भाजपा नेताओं और विधायकों के घर पर छापा नहीं मारती। अब TMC नेताओं को स्पष्ट बताना चाहिए कि कृष्णा कल्याणी TMC में शामिल हुए हैं या नहीं हुए हैं।
पिछले साल सुवेंदु अधिकारी पर लगाया था डराने का आरोप
पिछले साल मार्च में कृष्णा कल्याणी ने भाजपा नेता सुवेंदु अधिकारी पर धमकी देने का आरोप लगाया था। कल्याणी समेत पाला बदलने वाले 4 भाजपा विधायकों ने कहा था कि सुवेंदु अधिकारी ने उनपर छापा पड़वाने की धमकी दी थी। सुवेंदु ने इन आरोपों से इनकार किया था।
पश्चिम बंगाल से जुड़ी ये खबरें भी पढ़ें....
CBI रेड में TMC विधायक ने तालाब में फेंके फोन: अब पंप लगाकर तालाब खाली करवा रही एजेंसी
पश्चिम बंगाल के TMC विधायक जीबन कृष्णा साहा के घर पर CBI ने छापा मारा तो उन्होंने अपने दो मोबाइल पास के तालाब में फेंक दिए। अब CBI दोनों फोन को ढूंढने में लगी हुई है। इसके लिए वो पंप लगाकर तालाब का पानी निकलवा रही है। पूरी खबर पढ़ें...
SSC भर्ती घोटाले में CBI ने दाखिल की चार्जशीट:पार्थ चटर्जी सहित 16 लोगों को बनाया आरोपी
पश्चिम बंगाल शिक्षक भर्ती घोटाले में सीबीआई ने पिछले साल 30 सितंबर को पहली चार्जशीट पेश की थी। इसमें पूर्व शिक्षा मंत्री पार्थ चटर्जी समेत 16 लोगों के नाम थे। ईडी ने पार्थ चटर्जी और उनकी करीबी अर्पिता मुखर्जी को गिरफ्तार किया था। पूरी खबर पढ़ें...
ममता के मंत्री की करीबी पर ED का छापा:घर से 20 करोड़ रुपए कैश मिले
पश्चिम बंगाल के उद्योग मंत्री पार्थ चटर्जी की करीबी अर्पिता मुखर्जी के घर पर पिछले साल 22 जुलाई को प्रवर्तन निदेशालय (ED) ने छापा मारा था। इस कार्रवाई में मुखर्जी के घर से 20 करोड़ रुपए नगद बरामद हुए थे। पूरी खबर पढ़ें...